У Вікіпедыі ёсць артыкулы пра іншых асоб з прозвішчам Мак-Кензі.

**Роберт Кален Мак-Кензі** (англ.: Robert Callen MacKenzie; 30 лістапада 1948 — 24 лютага 1995) — амерыканскі вайсковец і найміт, удзельнік шэрагу ваенных канфліктаў, адзін з рэдактараў часопіса «Soldier of Fortune».

Біяграфія
---------

У 1966 годзе ва ўзросце 17 гадоў, скончыўшы сярэднюю школу, Мак-Кензі атрымаў рэкамендацыю ў Акадэмію ВПС ЗША  (англ.) (бел.. Аднак ён пажадаў служыць у сухапутных войсках, каб трапіць на В’етнамскую вайну. На прызыўным пункце ў Сан-Дыега (штат Каліфорнія) юнак запісаўся пяхотнікам. Да 1967 года прайшоў курс падрыхтоўкі ў джунглях Панамы і атрымаў кваліфікацыю дэсантніка, пасля чаго быў адпраўлены ў Паўднёвы В’етнам. Служыў у 1-м батальёне 327-га пяхотнага палка 101-й паветрана-дэсантнай дывізіі  (англ.) (бел.. 29 мая таго ж года атрымаў кулявое раненне. Пасля года ў шпіталі лекары абвясцілі яго інвалідам, і Мак-Кензі быў вымушаны пакінуць узброеныя сілы.

У 1970 годзе паехаў у Радэзію. Прайшоўшы строгі адборачны курс, залічаны ў якасці замежнага добраахвотніка ў Спецыяльную авіяцыйную службу (SAS)  (англ.) (бел. дзе даслужыўся да камандзіра 22-й эскадрыллі. У складзе падраздзялення ўдзельнічаў у Радэзійскай вайне. Некаторы час пасля ўтварэння замест Радэзіі Зімбабвэ працягнуў кар’еру ў Нацыянальнай арміі новай дзяржавы  (англ.) (бел. але ў 1980 годзе з’ехаў.

Мак-Кензі трапіў ва Узброеныя сілы ПАР  (афрыкаанс) (бел. і стаў маёрам спецпрызна. У 1981 годзе ён далучыўся да ўзброеных фарміраванняў Транскея  (коса) (бел.. Артымаў пасаду намесніка камандзіра палка СпП. Змагаўся ў Пагранічнай вайне.

У 1985 годзе, пасля 15 гадоў службы за мяжой, Мак-Кензі вярнуўся ў ЗША. На радзіме Роберт К. Браўн, заснавальнік часопіса «Soldier of Fortune», наняў яго рэдактарам па «нетрадыцыйных аперацыях». Адначасна ў якасці ваенспеца ён аказваў свае паслугі ў Цэнтральнай Амерыцы, Харватыі і Босніі. Варта адзначыць работу Мак-Кензі ў Мазамбіку, дзе той вёў перамовы з паўстанцамі, дамогшыся вызвалення сямі заходніх закладнікаў.

У канцы студзеня 1995 года стаў камандзірам групы наёмных інструктараў-гуркхаў  (руск.) (бел. пры ўрадавай арміі Сьера-Леонэ, дзе ў той час бушавала грамадзянская вайна. Яго кантынгент займаўся падрыхтоўкай камандас. 23 лютага атрад Мак-Кензі ў складзе гуркхаў і ўрадавых вайскоўцаў атакаваў пазіцыі баевікоў АРФ?! у Малал-Хілс. У ходзе перастрэлкі амерыканец быў цяжка паранены і памёр на раніцу наступнага дня.

Сям’я
-----

Мак-Кензі ажаніўся з Сібіл Клайн (раней была замужам за чыноўнікам Стэфанам Халперам  (англ.) (бел.). У шлюбе нарадзіўся сын Ян. Яго цесць Рэй Клайн  (англ.) (бел. з’яўляўся былым намеснікам дырэктара па разведцы ЦРУ.

Зноскі
------

1. 1 2  Robert C. Mackenzie // GeneaStar<a href='https://wikidata.org/wiki/Track:Q98769076'></a><a href='https://wikidata.org/wiki/Track:Q3100478'></a>
2. ↑
3. 1 2  Leeman, Bernard (2015). *Lesotho and the Struggle for Azania: Origins and History of the African National Congress, Pan Africanist Congress, South African Communist Party and Basutoland Congress Party, 1780—1994*. London: University of Azania. p. 583. (2nd ed.) ISBN 9980850019 і 978-9980850010.
4. ↑  Staff writer (2006). «Robert C. MacKenzie.» *Book of Remembrance*. Croatian Forces International Volunteers Association.

Публікацыі
----------

* «Shoot and Scoot.» *Soldier of Fortune*, vol. 18, no. 10 (Oct. 1993), pp. 48-51.
* "4th Estate Armored Brigade, "with Chuck Fremont. *Soldier of Fortune*, vol. 18, no. 10 (Oct. 1993), pp. 52-53.

Бібліяграфія
------------

* MacKenzie, Sibyl W. (Jul. 1995) «Death of a Warrior.» *Soldier of Fortune*, vol. 20, no. 7. pp. 36-41, 82-84. Full issue.
* Staff writer (2006). «Andrew Myers.» *Book of Remembrance*. Croatian Forces International Volunteers Association.